NaiveNeuron/SloPal huggingface dataset:
R. Kaliňák, poslanec: (2005-09-22):
Vážené kolegyne, kolegovia, možno si pamätáte, ale s účinnosťou 14. apríla sme zaviedli do legislatívnej praxe Slovenskej republiky zákon, ktorý neoficiálne nazývame zbraňová amnestia, na základe ktorého sme chceli do určitej miery znížiť počet nelegálnych zbraní na území Slovenskej republiky. Môžem k dnešnému dňu povedať, že od 14. apríla, odkedy je tento zákon v účinnosti, sa odovzdalo približne 600 kusov krátkych a dlhých strelných zbraní. Myslím si, že to môžeme hodnotiť pozitívne hlavne z toho dôvodu, že odkedy sa občania zbavili akéhosi predsudku pred týmto zákonom, krivka, podľa ktorej narastá počet odovzdaných strelných zraní, výrazne stúpa oproti prvému mesiacu. Verím, že do konca platnosti tejto zbraňovej amnestie, ktorá bude presne približne o pol roka, sa tých zbraní vyzbiera cez tisíc kusov. Počas aplikácie tejto zbraňovej amnestie sme však došli k ďalšiemu zisteniu, že popri samotných zbraniach, čo nebol úvodný predpoklad, sa vyskytuje v nelegálnej držbe aj veľké množstvo streliva, alebo väčšie množstvo streliva, ktoré mnohí, tí, ktorí chceli zbrane odovzdať, chceli tiež odovzdať a svojím spôsobom zlegalizovať. Z tohto dôvodu sa teda vynára potreba, aby sme urobili úpravu, ktorá doplní už súčasný stav, že teda je možné odovzdať nielen zbrane, ale aj strelivo. Opäť aj v tomto návrhu od chvíle, keď sme ho podali, do dnešného dňa prešli už nejaké rokovania. Aj zástupcovia ministerstva vnútra už povedali svoje doplnenia, ktoré by chceli v tejto veci upraviť, aj určité opravy, pretože, samozrejme, strelivo, pokiaľ nie je vystrelené a použité, veľmi ťažko sa bude skúmať balisticky, či bolo použité na trestný čin, ale zase na druhej strane bolo tým sledované, že mnohé krádeže streliva, či už zo skladov ministerstva obrany, alebo ministerstva vnútra z minulosti, by opäť mohli prísť na svetlo. Čiže v druhom čítaní opäť dôjde k určitej úprave, kde sa budú zohľadňovať požiadavky ministerstva vnútra, ktoré bude chcieť, aby boli tieto veci lepšie registrované. A, samozrejme, tieto návrhy v plne miere akceptujem. Ešte raz – účelom tohto zákona je predovšetkým doplniť k odovzdávaniu nelegálnych zbraní aj otázku streliva. Ďakujem.
Hrnčiar, Andrej, podpredseda NR SR (2017-10-18):
Končím možnosť nahlásiť sa s faktickými poznámkami. Štyri faktické poznámky. Nech sa páči, pán poslanec Osuský.
Číž, Miroslav, doterajší podpredseda NR SR (2010-07-08):
Pani poslankyňa Lea Grečková.
Zmajkovičová, Renáta, podpredsedníčka NR SR (2014-06-04):
Pán poslanec Poliačik.
F. Devínsky, poslanec: (2007-07-03):
O bode prvom nemožno hlasovať, keďže sme schválili bod spoločnej správy 19. A ide hlasovanie o bodoch 2 až 7. Dajte, prosím, hlasovať.
J. Tkáčová, poslankyňa: (2009-09-08):
Pokiaľ sa týka dohody ZMOS-u a výrobcov elektrospotrebičov, dostali sme uistenia, že táto dohoda bude pretavená aj do zákonnej normy, čo by sme veľmi uvítali, pretože dohoda nemá žiadne právne účinky. Verme tomu, že to v najbližšej dobe príde. Ale ja sa vrátim ešte k Recyklačnému fondu, pretože v predchádzajúcej poznámke som nestihla dokončiť to, čo som chcela povedať. Krok jeden je kontrola Recyklačného fondu, krok dva je zrušenie Recyklačného fondu. Ja si myslím, že ekologické dane budú oveľa transparentnejšie, správcom tejto dane môže byť ministerstvo životného prostredia, bude vyčlenená kapitola na tento príjem a môže byť použitý systém, ako je to u spotrebnej dane z liehu. To znamená zálohovo zdaňovať pri uvoľňovaní do obehu. Ten Recyklačný fond, ako môj kolega už poznamenal, je veľmi nesystémovým prvkom a pri jeho fungovaní vyplávalo na povrch oveľa viac negatív ako pozitív. Napríklad neexistuje účinný mechanizmus, ako zapojiť do platenia všetkých výrobcov, platila len tá poctivejšia časť. Vytvoril sa sekundárny trh s odpadmi, šedá ekonomika, potvrdenia o recyklácii sa predávali na čiernom trhu, falšovali sa. Taký zákon je dobrý, ktorý vedie k vytváraniu šedej ekonomiky, k falšovaniu dokladov?! Nie je spôsob, ako kontrolovať Recyklačný fond, o tom budeme hovoriť v bode 43 pri našom poslaneckom návrhu. No a napriek právomociam, ktoré má Recyklačný fond, nenesie absolútne žiadnu zodpovednosť za to, ako zber a likvidácia odpadu funguje – je toto dobrý zákon?
Urban, Miroslav, poslanec NR SR (2021-10-22):
Ďakujem za slovo. Nerozumiem, pán Žiak, že stále prezentujete tradičnú slovenskú rodinu ako nejakých alkoholikov, muža, ktorý bije stále ženu, to neni tradičná rodina. (Rečník sa zasmial.) Neviem, odkiaľ to máte. Ani ten návrh, formulácia toho zákona aj tých ostatných, čo máme pripravených, oni nie sú proti ľuďom, ktorí majú odlišnú sexuálnu orientáciu, teda proti nejakým homosexuálom. To vôbec nie. Ani proti transgender. Veď my to úplne akceptujeme, takí ľudia tu boli, sú aj budú, ako to nemusíme vôbec riešiť. Ale skôr tie naše zákony sú postavené na takom istom tradicionalizme. Robili sa rôzne výskumy ohľadom detí a ich dospievania. Ktoré deti vedú kvalitný, šťastný, produktívny život. Ktorý faktor na to najviac prispieva. A tie štúdie vyšli tak, že sú to deti, ktoré vyrastali v úplnej, kompletnej rodine, kde bol otec a matka. A takéto deti naozaj sa vedia uplatniť v spoločnosti, nevravím, že to je ako stopercentné, samozrejme, že aj dnes z neúplných rodín môžu vyrásť deti úplne excelentné, ktoré sa uplatnia v spoločnosti. Ale takto jednoducho vychádza, keď je dieťa z tej rodiny kompletnej, tak má väčšiu šancu sa, na dobré vzdelanie, na dobré zamestnanie, je tam nižšia kriminalita, nezamestnanosť, závislosť od návykových látok a podobne. Čiže tá rodina tradičná – muž, žena, to má zmysel, určite. Ďakujem.
Kaník, Ľudovít, poslanec NR SR (2013-05-23):
Z tejto diskusie a z tejto debaty, ktorá odhaľuje alebo ktorá zachytáva poznanie reálneho konkrétneho stavu v ekonomike, vyplynulo päť odporúčaní, päť opatrení. Prvým opatrením je zníženie dane z príjmu pre zamestnávateľov. Zdôrazňujem, že nemyslíme si, že je reálne vám vôbec navrhovať návrat k rovnej dani, ktorá bola významným činiteľom ekonomického rastu, ale je mi jasné, že pre vaše videnie sveta je neprijateľná takáto debata a rešpektujeme výsledky volieb, ktoré určili, že vy máte väčšinu. Ale apelujeme na vás, že v oblasti korporátnej dane, teda dane, ktorú platia zamestnávatelia, ktorí zamestnávajú občanov Slovenskej republiky a bez ktorých zamestnávanie nie je možné, týmto zamestnávateľom prikladať na ich plecia ďalšie bremená je veľmi škodlivé opatrenie, ktorého dôsledky sa budú ešte viacej prehlbovať... (Prerušenie vystúpenia predsedajúcou.)
Bugár, Béla, podpredseda NR SR (2019-06-19):
Pani poslankyňa predpokladám, že ešte budete dlhšie pokračovať, tak radšej to prerušíme a budeme potom po hlasovaní pokračovať vaším vystúpením. Ďakujem za porozumenie. Prerušujem teraz rokovanie o tomto bode programu a o 11.05 hod. budeme, budeme hlasovať. Máme, sa mi zdá, dva návrhy, dva návrhy pána ministra životného prostredia prerokované, takže o tých budeme hlasovať. (Prestávka.) (Po prestávke.)
Bugár, Béla, podpredseda NR SR (2017-06-14):
Na vystúpenie pána poslanca s faktickou poznámkou jediný pán poslanec Viskupič, nech sa páči.
Blaha, Ľuboš, podpredseda NR SR (2023-12-13):
Pán poslanec Ondrej Dostál.
Grendel, Gábor, podpredseda NR SR (2022-05-20):
Pán poslanec, nechal som vás, aby ste dokončili myšlienku, ale čas určený na ústnu rozpravu vypršal vo vašom prípade, takže...
Kalmárová, Viera, poslankyňa NR SR (2024-05-10):
Ďakujem za slovo, pán predsedajúci. Aj mne sa zdalo zvláštne, pani poslankyňa Kolíková, samozrejme, že v rozpore so zákonom, že ústavná činiteľka, ktorou bezpochyby pani ministerka je, má vlastný vysielací kanál. Ale dnes, možno to ušlo vašej pozornosti, v jednom z tých úvodných obranných prejavov som sa dozvedela, že pani ministerka môže mať svoj vlastný kanál, lebo je občianka, a teda má aj ústavné právo na slobodu prejavu a šírenie informácií. No priznám sa, ja som skutočne takú absurditu z úst iného ústavného činiteľa ešte nepočula. A teda ja túto situáciu rozvediem tak, aby bolo zjavné, ako je to absurdné. Podľa logiky tohto výkladu by všetci poslanci, keď skončia svoju prácu v parlamente, sa stali bežnými občanmi a pokojne by mohli podnikať, a bolo by to v absolútnom poriadku. A ja sa budem pýtať príslušného výboru, pani poslankyňa Mesterová, akým spôsobom tento príslušný výbor na túto situáciu reagoval a položím aj otázku, či by mne ako opozičnej političke prešlo to isté. Všetko. (Potlesk.)
Hlina, Alojz, poslanec NR SR (2023-12-13):
Ďakujem pekne za reakcie. S tou atraktivitou naozaj Slovenska je to tak na hrane a treba dať veľký pozor, že čo chceme, nechcem povedať, že ako sa chceme ponúkať, ale že čo chceme ponúkať. A áno, ja by som skôr šiel tou líniou, že áno, to je krajina, kde sa neplatí daň z dividend, už kto ju má platiť, ten nech ju platí, ale tam v tej krajine sa neplatí, a to bolo vydokladované aj na tom, čo prezentoval pán Sulík, že keď sa to zaviedlo, tak daň z príjmu sa začala rapídne dvíhať. Čiže zmysel to má. A naozaj v tom mori možností, kde investovať, ak by existovala krajina, v ktorej nie je daň z dividend, tak sa to javí celkom také, že minimálne zdvihnem oči od stola a pôjdem sa tam pozrieť o niečo viac, že čo tam majú. Keď tam majú takú istú alebo ešte vyššiu, no tak ma to až tak nezaujíma. Takto to bol, to bolo zmyslom môjho príspevku, že či nám tie 3 % za to stoja, hej, keby bolo na mne, tak by som išiel ešte iným spôsobom. A k tomu, čo zaznelo k tomu Bašternákovi, že, áno, to tak, to tak proste sadlo, hej, že my tu ideme o niečom rozprávať a medzitým sa dočítame, že ako súdy chránia, chránia alebo vyzerá, že je tendencia ochraňovať poctivo nadobudnutý majetok pána Bašternáka. Ja sa ešte tej téme asi budem venovať, viem prečo. Pripúšťam, že som v nej čiastočne zaujatý, ale tu boli iné príbehy, smutné príbehy ľudí, ktorí mali problémy, obrovské problémy, na ktorých sa zavesila bytová a neviem aká mafia, hnusní ľudia, ktorí si uplatňovali pohľadávky voči 
90-ročným ľuďom. Jeden si uplatňoval pohľadávku, je v base za inú vec, 15-ročný, 15-ročný trest. Druhý si uplatňoval a ak je v base, neviem, koľko ten dostal, títo ľudia sa proste vozili na 90-ročnom pánovi a nikto nič. Ale Bašternáka chránime.
Suja, Miroslav, poslanec NR SR (2020-09-22):
Ďakujem za slovo, pán predsedajúci. Miro, ďakujem za tvoje vysoko odborné vysvetlenie a aj použité príklady. Vnímam ťa ako odborníka, profesionála, ktorý vie, o čom hovorí, a tvoj názor si veľmi vážim.
B. Bugár, podpredseda NR SR: (2002-07-02):
(Hlasovanie.) Prítomných 101 poslancov, za návrh 97, proti 1, nehlasovali 3. Konštatujem, že spomínané body zo spoločnej správy sme prijali. A. Hoffmann, poslanec: Mám oprávnenie gestorského výboru, aby sme mohli pristúpiť k tretiemu čítaniu. Dajte, prosím, o tom hlasovať, pán predsedajúci.
Kotleba, Marian, poslanec NR SR (2021-04-01):
Ďakujem, pán podpredseda.
Pčolinský, Peter, podpredseda NR SR (2022-12-01):
Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Lucii Drábikovej.
Blanár, Juraj, podpredseda NR SR (2022-06-15):
Otváram všeobecnú rozpravu, vážené panie poslankyne, páni poslanci. Písomná prihláška nebola žiadna. Kto sa hlási ústne do rozpravy, môže tak urobiť teraz. Konštatujem, že nikto, preto vyhlasujem všeobecnú rozpravu za uzavretú. Hlasovať o tomto, pán navrhovateľ, ešte sa chcem spýtať, či máte záujem o záverečné slovo. Nie. Pani spravodajkyňa? Ešte? Nech sa páči, pán navrhovateľ má záujem o záverečné slovo.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 133, za 88, zdržalo sa 45 poslancov. Konštatujem, že návrh sme schválili. Ďalej.
B. Bugár, podpredseda NR SR: (2002-05-22):
(Hlasovanie.) Prítomných je 107 poslancov, za 50, proti 5, zdržalo sa 44, nehlasovali 8. Konštatujem, že ani tento pozmeňujúci návrh nebol prijatý. M. Antecký, poslanec: Tretí pozmeňujúci návrh predniesla opäť pani poslankyňa Záborská, v ktorom žiada, aby finančné prostriedky získané predajom rozvodných sietí energetických závodov nad pôvodne predkladané príjmy 25 618 miliónov korún boli prioritne použité na oddlženie v rezorte zdravotníctva. Keďže dnešné rokovanie vlády rozhodlo, že táto suma nebude iná, to znamená, že nie je ani korunu z predpokladu naplnenia tohto pozmeňujúceho návrhu. (Reakcie z pléna.) Keďže ale nebol stiahnutý pozmeňujúci návrh...
Laššáková, Jana, podpredsedníčka NR SR (2013-06-04):
Dobre. (Reakcie z pléna.)
Bugár, Béla, podpredseda NR SR (2019-06-19):
Prezentujme sa a hlasujme. (Hlasovanie.) Prítomných 141, za 112, zdržalo sa 29 poslancov. Návrh sme schválili. Nech sa páči.
Blanár, Juraj, podpredseda NR SR (2021-02-25):
Ďalšia v rozprave vystúpi pani poslankyňa Magdaléna Sulanová, ktorej udeľujem slovo.
Jurinová, Erika, poslankyňa NR SR (2017-04-04):
Ďakujem pekne kolegom. V podstate zareagujem ale najmä na pána poslanca Kéryho. Pán poslanec Kéry, už pri tých voľných nedeliach sme niekoľkokrát zdôraznili, že nič nie je v rozpore. Je úplne normálne, že sa snažíme regulovať prácu v nedeľu v maloobchodnom predaji, a rovnako považujem za úplne dobré a spravodlivé, ak ľuďom, ktorí pracujú v nepretržitých prevádzkach, ktoré nie sú maloobchodný predaj, ide o výrobné linky, napríklad vo všetkých automobilkách dostali adekvátne príplatky za prácu v nedeľu, cez víkend, aby to bolo iné ako dnes. Viem, že mnohé podniky sú súčasťou kolektívnych zmlúv. Vyjednáva sa. Majú dosiahnuté dobré podmienky. Ale je mi ľúto, že vám nezáleží na tých ľuďoch, ktorí nie sú pokrytí tými kolektívnymi zmluvami. V tomto nemajú odborári žiaden problém. Len mi je ľúto zasa, že odborári v tomto duchu hovoria, však nech prídu do odborov, k odborom, a pritom viete, že malé podniky majú práve problém s tým, že zamestnanci sú niektorými zamestnávateľmi možno tlačení do toho, aby nevytvárali odbory. Bohužiaľ, je aj taká situácia. Takže považujem za veľmi dôležité povedať, že nie je to v rozpore s tým, čo predkladáme ako druhý návrh zákona, príplatok za prácu v nedeľu. A myslím si, že schválenie tohto alebo regulácia maloobchodného predaja na Slovensku pomôže mnohým slovenským rodinám. Keď ste hovorili o tom, že či existujú nejaké prieskumy a že či sme teda rokovali s niekým. Máme predsa jasné stanovisko Zväzu obchodu a cestovného ruchu, ktorí sami povedali, že nemajú problém s obmedzením nedeľného predaja. Dokonca mnohí zamestnávatelia ako obchodníci nepovažujú dopady takéhoto konania za nejaké výrazné. Okrem toho celá atmosféra v spoločnosti je naozaj väčšinovo naklonená, podľa prieskumov naklonená voľnej nedeli. Takže ďakujem veľmi pekne a... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-02-05):
Prerušujem rokovanie o tomto bode programu. Nasleduje prvé čítanie o návrhu poslancov Miroslava Kadúca a Petra Polláka na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov. Návrh zákona je uverejnený ako tlač 824, návrh na jeho pridelenie na prerokovanie výborom je v rozhodnutí č. 815. Dávam slovo poslancovi Miroslavovi Kadúcovi, aby návrh zákona uviedol. Nech sa páči. [Rokovanie o návrhu poslancov Národnej rady Slovenskej republiky Miroslava Kadúca a Petra Polláka na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 824.]
Bugár, Béla, podpredseda NR SR (2016-09-22):
Vážené panie poslankyne, páni poslanci, je to síce nezvyčajné, ale dovoľte, aby som jedinú pani, ktorá sedí hore na balkóne a má skoro osemdesiat rokov, privítal, náhodou, ak teda môžem tak povedať, síce to náhoda nie je, ale je matkou pána poslanca Kollára a Gogu. Takže buďte vítaná, že ešte aj v tomto roku sledujete rokovanie Národnej rady. (Potlesk.) V rozprave teraz vystúpi ako posledný pán poslanec Dostál, nech sa páči.
Grendel, Gábor, podpredseda NR SR (2021-01-12):
Vážené, vážené panie poslankyne, vážení páni poslanci, skôr ako otvorím 21. schôdzu, dúfam, že je ma dobre počuť, chcem veľmi dôrazne poprosiť predsedov parlamentných výborov, aby nerokovali ich výbory v čase, keď má zasadať plénum Národnej rady. Je to neúctivé voči kolegom, ktorí prišli načas do rokovacej sály, počítajúc s tým, že nasledujúca schôdza sa začne o 14. hodine. Schôdzu som neotvoril len z toho dôvodu, aby nikto z tých poslancov, ktorí sú členmi v tomto prípade hospodárskeho výboru, sa nemohli sťažovať, že nemohli byť na dvoch miestach naraz a nemohli sa zúčastniť na 21. schôdzi Národnej rady. Ale ešte raz opakujem, je to neúctivé. Ak je zvolaný daný výbor pred začiatkom rokovania Národnej rady, tak prosím predsedov výborov, aby prerušili schôdzu daného výboru, aby nekolidovali termíny. Ďakujem veľmi pekne. (Zaznenie gongu.) A teraz, vážené panie poslankyne, vážení páni poslanci, otváram rokovanie 21. schôdze Národnej rady Slovenskej republiky. Na úvod schôdze mi dovoľte, aby som vás privítal a do nového roka 2021 zaželal všetko najlepšie, hlavne veľa zdravia, ale, samozrejme, aj pracovných a osobných úspechov. Teraz vás chcem požiadať, aby sme sa pred začatím rokovania prezentovali a zistili, či sme schopní sa uznášať. Prosím, prezentujme sa. (Prezentácia.) Prítomných 75 poslancov. Konštatujem, že Národná rada v tejto chvíli nie je uznášaniaschopná. Vyhlasujem pätnásťminútovú prestávku. (Reakcie z pléna.) Skontrolujte, prosím, u technikov, komu všetkému nefungovalo hlasovacie zariadenie. Ďakujem. (Prestávka.) (Po prestávke.)
Grendel, Gábor, podpredseda NR SR (2021-12-01):
Pani poslankyňa Kozelová.
Remišová, Veronika, poslankyňa NR SR (2016-05-17):
Ďakujem kolegom SaS za podnetné poznámky. S tou kvantitou a kvalitou máte úplnú pravdu, pán poslanec, to podotkla napríklad Via iuris, keď skúmala činnosť NKÚ a porovnávala ho s Čechmi, tak skonštatovali, že v Čechách sú tie kontroly, aj keď ich nie je toľko, sú hĺbkovejšie a dokážu prinášať lepšie analytické výsledky. K pánovi Hrnkovi, pán Hrnko, krásne ste to povedali, že najdôležitejšie je neobťažovať spoločnosť podnetmi. To by sa vám hodilo, pán Hrnko, keby nikto neobťažoval spoločnosť podnetmi. Ja chápem, že to je pre vás najdôležitejšie, ale, žiaľ, musím vás sklamať, pretože ja vás, ja budem obťažovať podnetmi a budem tie podnety prinášať (potlesk), ak sa budú, ak sa bude s peniazmi našimi spoločnými narábať tak, ako sa narába. Ďakujem.
B. Bugár, podpredseda NR SR: (2006-04-21):
Prosím teraz predsedu výboru pre financie, rozpočet a menu pána poslanca Farkasa, aby informoval Národnú radu o prerokovaní tohto návrhu vo výboroch. Nech sa páči.
Paška, Pavol, predseda NR SR (2012-06-26):
Hlasujeme. (Hlasovanie.) 138 prítomných, všetci boli za. Návrh sme schválili. Pán poslanec Duchoň uvedie hlasovanie o návrhu uznesenia k informácii o predložení výročných správy politických strán a politických strán a politických hnutí za rok 2011 , je to tlač 49.
Pellegrini, Peter, predseda NR SR (2015-12-01):
Ďakujem pekne, pán minister. Pani spravodajkyňa, chcete zaujať stanovisko k rozprave? (Reakcia spravodajkyne.) Nie. Poprosím, kolegyne poslankyne, kolegovia poslanci, tí z vás, ktorí sa chcú zúčastniť hlasovania, aby sa dostavili do rokovacej sály, budeme hlasovať. Pán poslanec poprosím vás, aby ste uviedli hlasovanie najprv o návrhu vlády na skrátené legislatívne konanie o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov (tlač 1857). Nech sa páči.
Žitňanská, Lucia, ministerka spravodlivosti SR (2011-02-02):
Ďakujem veľmi pekne za slovo, pán predseda. Vážené dámy, vážení páni, predkladám štandardný pravidelný materiál podľa zákona č. 19/2002 Z. z., ktorým sa ustanovujú podmienky vydávania aproximačných nariadení vlády, ktoré ukladá vláde Slovenskej republiky raz za pol roka podať Národnej rade informáciu o aproximačných nariadeniach vydaných v predchádzajúcom polroku a o tom, čo plánuje vláda v nasledujúcom polroku, pokiaľ ide o prijímanie aproximačných nariadení. V predchádzajúcom polroku, to znamená v druhom polroku roku 2010, vláda prijala 22 aproximačných nariadení, ktoré sú uvedené v prílohe parlamentnej tlače, a podľa legislatívneho plánu vláda v prvom polroku roku 2011 má v pláne prijať 18 aproximačných nariadení. Ďakujem pekne, pán predseda.
Žiga, Peter, podpredseda NR SR (2023-12-13):
Pred tým, ako dám slovo do rozpravy pánovi poslancovi Krátkemu, keď dovolíte, ako predsedajúci by som nemal robiť poznámky alebo, ale svojimi faktickými poznámkami ste sa vyjadrovali aj ku riadeniu mnou, mnou tejto schôdze. Tri poznámky. Pani poslankyňa Marcinková, ja súhlasím, že by sme sa mali riadiť nejakou dobrou praxou, ktorá tu v parlamente bola. Dobrou praxou v parlamente bolo, že pred otvorením schôdze niekto príde za predsedajúcim a požiada ho, aby neotváral schôdzu a vieme sa určite dohodnúť. A druhá poznámka, ktorú chcem povedať k tomuto, verím, že toto budeme riešiť na grémiu, keďže som videl, že to otvoril aj pán Gröhling, aj pán Grendel, ktorí sú členmi grémia, aby sme si povedali a zodpovedali otázku možno, ktorú dal pán Hargaš, že pokiaľ rokujú výbory, nerokuje plénum. Ja by som sa opýtal, že, alebo resp. opravil to, pokiaľ rokuje plénum, nerokujú výbory. A pokiaľ sa dohodneme na grémiu, že budeme začínať o desiatej, aby ste mali dostatok času, pán Sabo tu nie je už, na to, aby ste mali dosť času sa vyrozprávať na výboroch alebo diskutovať na výboroch, ja s tým nemám problém. Ale takto, že tu dá niekto, pani poslankyňa Kalmárová o 9.04 h procedurálny návrh po otvorení schôdze, aby som prerušil, ja pri tom ani neviem, že dnes rokuje nejaký výbor a, a niečo podobné, tak nehnevajte sa, ja som neporušil ani vaše právo, pretože také právo nie je v rámci rokovacieho poriadku a neporušil som ani rokovací poriadok. Čiže vaše ataky na moju osobu, čo sa týka riadenia schôdze, sa týkajú len nejakej parlamentnej praxe, ktorú si myslím, že nebola dodržaná ani z vašej strany. (Reakcia z pléna.) Nechcem tu, pani poslankyňa, môžeme si to osobne vydiskutovať. Prosím aj kolegov z opozície, aby ste to otvorili na poslaneckom grémiu a tam si toto vieme vydiskutovať. Ja si myslím, že sa neudiala žiadna vec taká, ktorá by nebola parlamentnou praxou, a možnože je to nedorozumenie, ktoré keď si vydiskutujeme, nabudúce sa nestane. (Reakcia z pléna.) Zareagujte pani poslankyňa. Zapnite pani Marcinkovej mikrofón, poprosím.
Blanár, Juraj, podpredseda NR SR (2023-01-26):
Ďalší s faktickou poznámkou pán poslanec Matovič.
J. Šimko, poslanec: (2003-07-02):
Pani predsedajúca, prosím, dajte hlasovať. Z. Martináková, podpredsedníčka NR SR: Prosím, prezentujme sa a hlasujme o druhom bode návrhu pána poslanca Krajčiho. (Hlasovanie.) Prítomných je 129 poslancov, za 45, proti 21, zdržalo sa 62, nehlasoval 1. Konštatujem, že tento návrh sme neschválili.
P. Hrušovský, predseda NR SR: (2003-04-09):
Nech sa páči, pán poslanec Šimko.
Pellegrini, Peter, predseda NR SR (2024-02-08):
Prezentujme sa a hlasujem o bode 48 pozmeňujúceho návrhu pána poslanca Galka a Grendela. (Hlasovanie.) Prítomných 141 poslancov, za 28, proti 77, zdržalo sa 36. Bod sme neschválili.
Grendel, Gábor, podpredseda NR SR (2021-04-01):
S faktickou poznámkou pán poslanec Krajčír.
Zajac, Pavol, poslanec NR SR (2014-12-12):
Ďakujem vám pekne, pán kolega, za vaše vystúpenie. Naozaj, keď ste čítali z podmienok účasti súťaže na prevádzku elektronického mýta na Slovensku, tej súťaže, ktorá bola v roku 2008, tak ste tam čítali z tých podmienok, že „na prevádzku elektronického mýta má uchádzač zabezpečiť platbu za elektronické mýto platobnými kartami obvykle používanými na Slovensku“. Dámy a páni, platobnými kartami, nie bankovými kartami, ale platobnými kartami, to znamená aj palivovými kartami. To je to, čo som hovoril aj ja vo svojom vystúpení. Podľa môjho názoru aj podľa názoru ďalších odborníkov, ak firma SkyToll vyhrala túto súťaž na komplexnú službu elektronického výberu mýta, mala tieto služby si zabezpečiť v tom balíku služieb, s ktorým vyhrala. V tých 863 mil., s ktorými vyhrala, mala zabezpečiť aj službu, kontrolu transakcií pri platbách palivovými kartami. Kto to vtedy vymyslel, dodatok, že za kontrolu palivovými kartami pri platbe elektronického mýta sa im zaplatí ešte ďalších 140 mil. na ďalších 13 rokov? Kto to vtedy vymyslel? Že to vymyslela firma SkyToll, to si viem predstaviť. Ale prečo zástupcovia štátu v NDS-ke také niečo vôbec v roku 2008 podpísali? A preto sa s tým trápime dodnes. A pred mesiacom tu bola vysúťažená firma, ktorej znova budeme ďalších 13 rokov platiť 135 mil. Toto nie je hospodárne nakladanie s verejnými financiami.
Danko, Andrej, predseda NR SR (2019-05-10):
Ďakujem, pán poslanec. Pán spravodajca.
Ďuriš Nicholsonová, Lucia, podpredsedníčka NR SR (2016-09-07):
Ďakujeme aj my za vaše vystúpenie, pani poslankyňa. Na vaše vystúpenie registrujem dve faktické poznámky Pani poslankyňa Jurinová, nech sa páči.
P. Hrušovský, predseda NR SR: (2004-09-23):
(Hlasovanie.) 143 prítomných, 64 proti, 79 sa zdržalo. Neschválili sme návrh. V. Horák, poslanec: Hlasujeme o bode č. 14 zo spoločnej správy.
Krajčí, Marek, poslanec NR SR (2017-12-01):
Ďakujem pekne za všetky pripomienky. Chcel by som len zopár vecí odreagovať. Pán poslanec Zelník, no keď je zvýšená neefektivita, ale peniaze sa strácajú, tak musíme ich dať do zdravotníctva, žiaľ, viac, aby sme udržali kvalitu zdravotnej starostlivosti. Ináč idú kvalitatívne parametre dole, zomierajú nám pacienti, nedožívajú sa v plnom zdraví takých rokov, ako sa dožívajú inde vo vyspelej Európe. No práve kvôli tomu, že máme neefektívne zdravotníctvo a ešte mu škrtíme kohútik z financií. No prečo je také neefektívne? Tam ste zabudli povedať jednu vec, že na zdravotníctve sa aj veľmi slušne zarába. Mám tu teraz otvorenú tabuľku – sto najziskovejších spoločností Slovenska v zdravotníctve – a mám tu za rok 2015 rentabilitu ich tržieb. A sú tu čísla ako 24 %, 409 %, 30 %, 40 %, 178 %, 24 %, 50 % a tak ďalej a tak ďalej. Toto je tá neefektivita. Nám peniaze utekajú niekde, kde vôbec nemajú ísť. A tie peniaze majú ísť na zdravotnú starostlivosť. To znamená, ministerstvo zlyháva v cenotvorbe. Zle je nastavená cenotvorba, zle sú zadefinované úhrady za určité výkony a potom sa čudujme, že do štátnych nemocníc ide málo a Najvyšší kontrolný úrad to jasne pomenoval. Tam dávate nejakú zdravotnú starostlivosť, za ktorú ste neni schopní dostatočne zaplatiť. A tuná vidíme takúto rentabilitu tržieb. Takže pokiaľ sa na zdravotníctve v niektorých odvetviach bude takto kvalitne zarábať, nedivme sa, že máme takú vysokú neefektivitu. Ďakujem pekne.
Kollár, Boris, predseda NR SR (2021-05-12):
Prosím, prezentujme sa a hlasujeme. (Hlasovanie.) Prítomných 134 poslancov, za 98, proti 2, zdržalo sa 34, nehlasoval žiadny. Konštatujem, že sme schválili návrh novely zákona č. 583/2004 Z. z. o rozpočtových pravidlách územnej samosprávy. Pokračujeme hlasovaním o bode 28 programu, je to druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, tlač 460. Prosím spoločného spravodajcu z výboru pre zdravotníctvo poslanca Marka Šefčíka, aby uvádzal hlasovanie. Bod 28. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 460.)
Blanár, Juraj, podpredseda NR SR (2022-12-08):
Poprosím vás, páni poslanci, nevyrušujte pána poslanca.
Mičovský, Ján, poslanec NR SR (2023-06-15):
Ďakujem za slovo. Vážený pán podpredseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku Národnej rady prerokovať tento návrh v druhom čítaní.
Glváč, Martin, podpredseda NR SR (2019-06-26):
Ďalší v rozprave, pán poslanec Dostál. Nech sa páči.
Klus, Martin, poslanec NR SR (2016-09-08):
Ďakujem veľmi pekne. Dovoľte mi teda, aby som vám predstavil zápisnicu o výsledku tajného hlasovania o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie, ktoré sa konalo dňa 8. septembra 2016. Na tajné hlasovanie o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie bolo vydaných a poslanci si osobne prevzali 127 hlasovacích lístkov, a teda na voľbe bolo aj toľkoto poslancov prítomných. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie 127 poslancov odovzdalo hlasovacie lístky, ale 2 hlasovacie lístky boli neplatné. Zo 125 platných hlasovacích lístkov overovatelia zistili, že o návrhu na voľbu Petra Antala za predsedu Výboru Národnej rady Slovenskej republiky pre pôdohospodárstvo a životné prostredie hlasovalo 100 poslancov za, 5 poslanci proti, 20 sa zdržali hlasovania. Na zvolenie predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov, a preto overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre pôdohospodárstvo a životné prostredie zvolený pán Peter Antal. (Potlesk.) Overovatelia poverujú mňa, aby som oznámil výsledok Národnej rade Slovenskej republiky a srdečne zablahoželal pánovi Petrovi Antalovi, poprial mu veľa úspechov v jeho práci. Ďakujem pekne. (Potlesk.)
Pellegrini, Peter, predseda NR SR (2015-06-25):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 134 poslancov, za hlasovalo 110 poslancov, zdržalo sa 23, nehlasoval 1. Sme v treťom čítaní . Pýtam sa, či sa niekto hlási do rozpravy. Nie. Vyhlasujem rozpravu za skončenú. Pani spravodajkyňa.
I. Mikloš, poslanec: (2008-02-12):
Myslím si, že vecne k tomu, či máme názor, že to porušenie zákona je alebo nie je vrátane procedúry, akou ste zaradili toto do Národnej rady, hovorili moji kolegovia, predpokladám, že bude hovoriť o tom aj pán poslanec Lipšic, ktorých považujem za kvalifikovaných a, musím povedať, kvalifikovanejších ako vy, pán predseda. Čo sa týka dvoch vecí, ku ktorým sa chcem vyjadriť. Porovnávate naše názory, ktoré opakovane vyslovujeme, ohľadom toho, že sme presvedčení, že sa tým porušuje zákon, s tým, že najskôr vláda schválila návrh uznesenia a potom parlamentná väčšina schválila uznesenie, ktorým konštatuje porušenie zákona. Ak ste nepostrehli rozdiel, pán predseda, medzi týmito dvomi vecami, tak vám ho veľmi rád vysvetlím. Rozdiel je v tom, že my hovoríme svoje názory, o ktorých sme presvedčení, a vláda vykonala formálny akt prijatia návrhu uznesenia a Národná rada formálny akt schválenia uznesenia, ktorým toto konštatujete, ktorým vstupujete do kompetencií inej moci, ktorou je nezávislá súdna moc. A čo sa týka vyvolávania konfliktov, pán predseda. Konflikty nevyvolávame my, konflikty v tejto Národnej rade vznikajú najmä ako dôsledok spôsobu politiky, ktorú uskutočňujete, ktorá sa dá nazvať veľmi zjednodušene a ilustratívne ako chápanie demokracie ako valca zo Zlatej Idky. Vy nerešpektujete niektoré základné princípy a hodnoty, ktoré súvisia s parlamentnou demokraciou. Vy ste parlamentnú demokraciu zredukovali na teror väčšiny. Zredukovali ste ju na to, že keď máte väčšinu, tak máte právo na všetko, máte právo šliapať po všetkých princípoch a hodnotách a právo valcovať. A ak takto budete pokračovať, tak tie konflikty potom, vás ubezpečujem, budú pokračovať.
Laššáková, Jana, podpredsedníčka NR SR (2014-10-21):
Pán poslanec Poliačik.
Kollár, Boris, predseda NR SR (2023-03-23):
Pán poslanec Kuffa, vecne s vami súhlasím, ale musím vás upozorniť, že pokiaľ nemáte dôkazy, tak záver, či je niekto pod vplyvom drog, prosím vás pekne, keby sme trošku, kolegovia, kultivovali túto debatu, dobre. Ďakujem pekne. Ale rovnako to platí aj na druhú stranu, samozrejme. Pán poslanec Baránik.
Hrnčiar, Andrej, podpredseda NR SR (2018-05-17):
Ďakujem. Týmto pádom sme vyčerpali... (Prerušenie predsedajúceho ministrom.)
Madej, Róbert, poslanec NR SR (2012-05-16):
Ďakujem pekne, pán predseda Národnej rady, prosím, aby ste dali hlasovať o tom, vzhľadom na to, že neboli žiadne procedurálne návrhy, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh ústavného zákona v druhom čítaní.
Rosová, Tatiana, poslankyňa NR SR (2011-05-18):
Ďakujem pekne. Dovoľujem si pripomenúť poslancom, členom pracovnej skupiny na zlepšenie legislatívy na ochranu zvierat, že o 12.00 hod. máme stretnutie v miestnosti č. 76. Ďakujem.
Laurenčík, Milan, podpredseda NR SR (2022-03-18):
Na tlačovke možno áno.
Jurzyca, Eugen, poslanec NR SR (2018-11-29):
Ďakujem pekne za slovo. Ja som vnímal tento návrh tak, ako to bolo napísané v dôvodovej správe, že to je liberalizačná novela. Rozumiem, že nie je možné robiť kroky, ktoré nie je možné robiť. Napriek tomu mám pocit, že sa tam pomerne na konci procesu objavili, alebo v neskorých fázach procesu objavili niektoré ustanovenia, ktoré môžu ohroziť príjmy verejných financií z hazardu. Tak sa chcem opýtať, je mi jasné, že mi, pán minister, nepoviete, že tých 64 mil. pozitívny dopad na príjmy verejnej správy, že nie je reálny. Ale chcel by som počuť váš komentár, čo si myslíte, že v ´19., či to je veľmi pravdepodobná suma, ktorá sa objaví ako plus vo verejných financiách, alebo vidíte s ňou nejaké riziká spojené. Vzhľadom na to, že, najmä že tie licencie sa javia aspoň mne pomerne vysoké cenovo a že nejaké to obmedzenie súťaže sa na trhu objaví. Ďakujem.
Hrnčiar, Andrej, podpredseda NR SR (2019-12-04):
Ďakujem. Jedna faktická poznámka. Nech sa páči, pán poslanec Beblavý.
Bugár, Béla, podpredseda NR SR (2017-02-09):
Ďakujem za slovo. Pán kolega, musím vás upozorniť na dve veci. Ja tuto počúvam už minimálne dva mesiace, že Národná diaľničná nejakým spôsobom zakrýva, nie je ochotná zverejniť zmluvy. Tie zmluvy sú na internete, sú ale vyčiarknuté všetky dôležité veci. To znamená, neviete, kto je ten dotyčný, s ktorým tá zmluva bola uzavretá, a, samozrejme, aj jeho okrem mena aj jeho ďalšie údaje, aby ste nevedeli, osobné údaje, aby ste ho nevedeli identifikovať. Pán minister sa vyjadril, že dokonca súdy, vraj niekto to už podal na súd, nejaká organizácia, súd ak sa rozhodne, že neporuší žiadne právo osobného charakteru, tak, samozrejme, všetko bude zverejnené. Ale riskovať to, že štátna inštitúcia bude mať na krku veľké množstvo sťažností, poprípade aj súdnych konaní, možnože by sme nemali len preto, lebo pán Matovič si to žiada.
Laurenčík, Milan, podpredseda NR SR (2021-03-19):
Ďakujem. Na vaše vystúpenie evidujem šesť faktických poznámok. Ako prvý je pán poslanec Miroslav Suja, nech sa páči.
M. Sabolová, poslankyňa: (2009-04-22):
A druhá poznámka k pani poslankyni Vaľovej. Máme veľmi jednoduchú matematiku. Jeden zástupca opozície je v Rade pre hospodársku krízu, čiže nie zástupcov, máme zástupcu. Chcem povedať, že mesiac, to, čo som aj povedala, je tu zákon. Ja neočakávam, že sa musí ministerka vyjadriť, ale pri takom vážnom zákone by sa mala vyjadriť. A to nie sú čiastkové návrhy, vy robíte presne toto isté. O chvíľu budeme v druhom čítaní prerokovávať zákon o poskytovateľoch zdravotnej starostlivosti, v ktorom ideme s novelou zákona o sociálnom poistení, kde ideme robiť generálny pardon na odpustenie penále, kde pobočky budú môcť odpúšťať penále subjektom, ktoré nemajú zaplatené v Sociálnej poisťovni penále. Bude to veľmi zakryté v zákone o poskytovateľoch zdravotnej starostlivosti. Nejde o zdravotnícke zariadenie, ide o všetky subjekty. Toto je lepšia cesta, keď skryjete do zákonov, jedného zákona o poskytovateľoch ďalších šesť zákonov – o exekúciách, o zdravotnom poistení, o poisťovniach, o sociálnom poistení? No toto sa mi nezdá dobrá cesta, pani poslankyňa. Čiže nie čiastkové. Toto je vážna norma, ktorú predkladá opozícia, a vy mlčíte.
Šefčík, Marek, poslanec NR SR (2021-12-10):
Ďakujem pekne za slovo, hoci som to nečakal... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-05-21):
Pán minister, zaujmite miesto určené pre navrhovateľa. Teraz dávam slovo spoločnej spravodajkyni z ústavnoprávneho výboru poslankyni Viere Kučerovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči, pani spravodajkyňa, máte slovo.
Číž, Miroslav, podpredseda NR SR (2015-09-25):
Ďakujem veľmi pekne. Faktické poznámky – páni poslanci Poliačik a Kuffa. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Poliačik.
Hort, Milan, podpredseda NR SR (2010-12-01):
Pani poslankyňa Blahová bola jediná prihlásená do rozpravy písomne. A teraz otváram možnosť prihlásiť sa do rozpravy ústnou formou. Registrujem pánov poslancov a pani poslankyne v tomto poradí: Dušan Jarjabek, Július Brocka, Dušan Muňko, Igor Matovič, Viera Tomanová, Branislav Ondruš. Uzatváram možnosť prihlásiť sa do rozpravy. Slovo má pán poslanec Dušan Jarjabek, nech sa páči.
Bugár, Béla, podpredseda NR SR (2011-07-13):
Páni poslanci, nevyrušujte.
Krajčír, Ľuboš, poslanec NR SR (2020-04-28):
Ďakujem pekne za slovo a taktiež ďakujem aj za vystúpenie pani kolegyne. Nie je klamstvom alebo nejakým tajomstvom, že naozaj súdnictvo je, bolo v katastrofálnom stave. Už sa ľudia, doslovne boli zúfalí a nevedeli sa domôcť svojich práv. My budeme naozaj maximálne nápomocní, aj keď máme ťažkú cestu pred sebou, ale verím, že správnu. Ďakujem.
Bugár, Béla, podpredseda NR SR (2010-10-19):
Nech sa páči, prezentujme sa a hlasujme o tomto návrhu. (Hlasovanie.) Prítomných 141, za 78, proti 3, 60 poslancov sa hlasovania zdržalo. Konštatujem, že sme odvolali členov Rady Slovenského pozemkového fondu navrhnutých výborom. Nech sa páči.
Paška, Pavol, predseda NR SR (2012-07-26):
Hlasujeme. (Hlasovanie.) 141 prítomných, 78 za, 11 proti, 51 sa zdržalo, 1 nehlasoval. Návrh sme schválili.
Mikloško, Jozef, poslanec NR SR (2012-05-09):
Konštatujem, že rómska problematika je u nás stále horúcejší gaštan už temer dvadsať rokov. Je pravdou, že v tomto programovom vyhlásení je málo priestoru venovaného tejto problematike, to som chcel aj ja zdôrazniť. Ale zdôrazňujem, je to európsky problém. Videl som, že aj v Taliansku je to vážny problém, s ktorým si napríklad nevedia rady. Je to tikajúca bomba Európy, najmä na Slovensku, ktoré má na počet obyvateľov najviac Rómov v Európe. Ale vážny problém je to aj v Maďarsku a Rumunsku a iných štátoch, v Ukrajine. Jadro vidím vo fungujúcich rómskych rodinách, pričom základom je vzdelanie detí a získanie ich pracovných návykov. Poznám situáciu detských domovov, kde smerom na východ až 90 percent obyvateľov sú Rómovia, s ktorými najmä po odchode do života, po osemnástke sú nekonečné problémy, ktoré stoja veľa peňazí, a nielen peňazí, aj času. Mám tu materiál Úsmevu ako dar, taký dvestostranový dokument Ohrozená rodina na Slovensku, ktorú vypracovali s ďalšími organizáciami, ktoré tieto problémy pekne analyzujú, môžem ich dať záujemcom k dispozícii. Ešte chcem povedať dve poznámky. Pokladám za veľmi dôležitú úlohu cirkvi alebo cirkví, tá je nezastupiteľná, cirkvi by sa tomu mohli podstatne viac venovať, sú pekné výsledky napríklad Saleziánov alebo farárskych rodín grékokatolíkov, ale je to stále málo. A druhá poznámka, nový problém, pár dní o ňom viem, je osvojovanie a adopcia rómskych detí v rómskych rodinách, v ktorých si ich často berú, cudzie deti, len kvôli finančnej podpore, a tieto deti sú často zneužívané ako lacná pracovná sila a aj ináč a horšie. Patričné organizácie sa začínajú tomuto venovať. (Prerušenie vystúpenia časomerom.)
Mierna, Anna, poslankyňa NR SR (2020-11-26):
Ďakujem pekne za slovo, pán predsedajúci. Pán kolega, ja musím povedať, že my s tými obedmi zadarmo v samospráve sme sa veľmi borili a neboli sme absolútne na to pripravení, samosprávy, a spôsobil to veľký chaos. A musím povedať, že ten efekt, ktorý bol, že časť tých detí si vôbec tieto obedy nevážilo, rodičia to neodhlasovali a došlo k plytvaniu. Takže ten model, ktorý bude teraz nastavený, že sociálne slabšie deti budú chodiť na tie obedy, sa mi zdá veľmi vyhovujúci a daňový bonus pre tých, ktorí to, dokonca si myslím, že tí rodičia to privítajú. Tak nehovorme o tom, že tie samosprávy toto tlieskali. Vy si neviete predstaviť, čo my sme s tým mali. Ani finančne, ani nijako sme neboli na to pripravení a bol to chaos vtedy, čo sme mali. Ďakujem pekne.
Zemanová, Anna, poslankyňa NR SR (2021-12-02):
Ďakujem pekne. Pán minister, vieš, že sme rozprávali o tých nástrojoch na motiváciu očkovania mnohokrát. V prvom rade je to naozaj motivácia taká, že sa zvýhodnia očkovaní. A videli sme to aj v praxi, predtým než bol vyhlásený núdzový stav, kde sa presne o tomto hovorilo, že bude výhoda pre očkovaných. Bol veľký nárast na očkovacie centrá, akonáhle vláda prijala ten prísny lockdown, tak úplne krivka išla dolu. Ľudia nešli sa dať očkovať. Čiže treba sa vrátiť k tomuto, čo zafungovalo. Ďalšiu vec by som chcela povedať, že naozaj som prekvapená, že opakovane tu odznieva od ministra financií nabádanie na obchodovanie a skupovanie poukazu, ktorý je presne aj v tomto zákone určený, tam je určený prijímateľ. Ide o podporu poskytnutú z prostriedkov štátneho rozpočtu. Jasne je tam napísané, poukaz môže použiť aj iná fyzická osoba. Avšak nepíše sa tam, či už ju môže predať. No môže použiť, môže to naozaj darovať ten senior svojim deťom, ale nie za úhradu. A rozprávať tuná o tom, ako niekde bude skupovať tieto poukazy. Nebodaj ešte za hodnotu nižšiu ako tá 500-eurová, tá pomoc zo štátneho rozpočtu je, je absolútne neprípustné, je to v rozpore so zákonom. Takže by som chcela poprosiť, pán minister, aj všetci, aj pán predseda parlamentu, ktorý o tom hovoril, dajte si urobiť výklad týchto vašich vyjadrení, aby ste nepodnecovali na niečo, čo vlastne môže byť v rozpore so zákonom.
Kotleba, Marek, poslanec NR SR (2021-10-20):
Ďakujem za slovo, pán podpredseda. Pán poslanec Mizík, ja som si prečítal aj tú dôvodovú správu, a ak by išlo podľa tej dôvodovej správy ohľadom turizmu, tak proti tomu nemám absolútne nič, ale myslím si, že tie menšiny, ktoré žijú v tej oblasti, či už je to na severe, juhu, na západe, na výchove, to je úplne jedno, tak myslím si, že oni asi poznajú dostatočne dobre tie názvy tých miest aj obcí. Čiže ak by bolo o turizmus, nemám ani slovo, pretože aj v tej dôvodovej správe sú vyobrazené aj fotky, hej, jednotlivých návesných tabúl v iných krajinách Európy, je tu aj Fínsko, je tu aj, myslím, že Írsko a podobné iné, ale napríklad ak ide o ten Belehrad, alebo je tam aj Budapešť, a ide sa z tej srbskej strany, tak môže byť problém, že je tam tá azbuka, to rozumiem týmto veciam, alebo v prípade nejakých prístavov, ale ak ide, ak ide o to, aby tie návesné tabule mali slúžiť tým menšinám, ktoré v tej oblasti žijú, tak v tom nevidím absolútne žiadny význam. Ak by išlo o turizmus nemám problém, ale myslím, že pre tie menšiny tie tabule nemajú význam žiadny. Ďakujem.
Laurenčík, Milan, podpredseda NR SR (2021-02-04):
Posledná faktická poznámka, pán poslanec Miroslav Suja, nech sa páči.
Tomáš, Erik, poslanec NR SR (2017-12-05):
Pán minister, ja mám tiež určité výhrady k vášmu pôsobeniu. Po prvé ste sa nepresne vyjadrili pri tajnej voľbe generálneho prokurátora ešte za vlády Ivety Radičovej, že vraj teda na návrh SaS boli lístky značené farbami. Nie je to pravda, boli značené čiarami, vertikálnymi, horizontálnymi, diagonálnymi. My sme to príznačne vtedy nazvali Radičovej kód. Takto to presne bolo. Ale prečo to spomínam? Lebo všimli ste si, že pán Gábor Grendel povedal, že vy si všímate iba to A, iba to značenie tých lístkov, ale už nie to B, že prečo sme to robili. My sme to robili preto, lebo niektorí poslanci boli korumpovaní určitými závadovými osobami. Chápete to? Poslanci vtedajšej koalície boli korumpovaní a my za to nesieme zodpovednosť?! Ich poslanci boli korumpovaní, ale zodpovední sme my. (Potlesk.) No a ďalšiu vec, ktorú chcem povedať, tú druhú výhradu, ktorú k vám mám, keďže tu opoziční poslanci sa neustále vyhrážajú rôznymi vecami, ako väzením, a že sme zločinecká banda a podobne. No mám výhradu, že ste, že možno naozaj tá polícia pod vaším vedením konala trochu pomaly, lebo keby konala rýchlejšie, tak daňový podvodník Igor Matovič sa nemusel schovávať za mlčanlivosť a aj pán Galko asi by tu len tak nesedel, keďže odpočúval novinárov, mňa ako hovorcu chcel odpočúvať, svojich podriadených, hádam už len upratovačka na ministerstve obrany nebola odpočúvaná. Tak možno to sú také tie dve výhrady. A už poslednú poznámku. Neustále sa tu opakuje ten byt pána premiéra, tak chcem, keďže tu nie je, aspoň povedať, že už to toľkokrát bolo povedané, pán premiér nepoužíva služobný byt zadarmo, platí si svoj apartmán a ešte aj denník SME, ktorý nás naozaj nemá rád, konštatoval, že to bolo všetko v poriadku, v súlade so všetkými pravidlami. Ďakujem.
Laššáková, Jana, podpredsedníčka NR SR (2012-05-10):
Ďalej v rozprave vystúpi pán poslanec Viskupič. Keďže je 15 minút dokonca, pán poslanec, máte vystúpenie na dlhšie? Tak začnite. (Smiech v sále.)
Bugár, Béla, podpredseda NR SR (2016-11-30):
Nech sa páči, prezentujme sa a hlasujme. (Hlasovanie.) Prítomných 142 poslancov, za 83, proti 35, zdržalo sa 23 a 1 nehlasoval. Konštatujem, že tento návrh sme schválili. Nech sa páči.
Matovič, Igor, poslanec NR SR (2013-02-05):
V rozprave nevystúpil žiaden poslanec, preto odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, pán predseda, hlasovať.
Figeľ, Ján, podpredseda NR SR (2013-10-29):
Pán predseda, v rozprave vystúpili viacerí poslanci, ale nebol podaný žiaden procedurálny návrh, preto odporúčam hlasovať o tom, aby Národná rada uznesením podľa § 73 rokovacieho poriadku postúpila tento návrh do druhého čítania.
Laššáková, Jana, podpredsedníčka NR SR (2013-09-24):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Áno, nech sa páči, máte slovo.
K. Tóthová, poslankyňa: (2002-02-13):
No, pán poslanec, myslíte si, že napríklad naša kritika neodbornej a nepripravenej reformy verejnej správy, za ktorú bol podpredseda vlády zodpovedný, je slepý náboj? Len sa spýtajte nových funkcionárov vyšších územných celkov, ako aj občanov, aké zmätky a neujasnenosti sú v praxi. A za reformu verejnej správy bol zodpovedný, za jej koncepciu, podpredseda vlády Mikloš! A ešte aké budú problémy z dôvodu finančného nepokrytia reformy a nedomyslenia, ak prejdú kompetencie v oblasti školstva a sociálnych vecí na samosprávy! Bude to znamenať zatváranie škôl, nemocníc, rušenie sociálnych zariadení a podobne. Tak ako už prebieha rušenie jaslí, tak ako už prebieha aj zvyšovanie miestnych daní a poplatkov a podobné javy. Celá reforma nebola finančne zabezpečená a dnes už to verejne hovorí aj ZMOS. My sme to hovorili pri prerokúvaní návrhu zákona. Pán podpredseda vlády ani členovia vlády to vôbec nebrali do úvahy. A ešte jednu zmienku. Mala som pripravených viac, ale vzhľadom na to, že ste skrátili čas na zákonom minimálne rozpätie, asi sa nedostanem k vystúpeniu, tak chcem len pripomenúť, že tzv. oddlžené nehnuteľnosti, ktoré prechádzajú na vyššie územné celky, nie sú oddlžené. Tam nastane ešte jeden veľký právny cirkus.
Hrnčiar, Andrej, podpredseda NR SR (2019-01-29):
Vyhlasujem všeobecnú rozpravu za skončenú. Pýtam sa spoločného spravodajcu, či chce zaujať stanovisko k rozprave. Nech sa páči, a oznámte aj termín hlasovania.
Vetrák, Milan, poslanec NR SR (2022-12-07):
Ja len pripomínam kolegom, kolegyniam, že o trinástej máme ústavnoprávny výbor. Je tam skrátené konanie o štátnych zárukách a ďalšie body, takže zasadačka ústavnoprávneho výboru o trinástej.
Bugár, Béla, podpredseda NR SR (2019-09-13):
Pán poslanec Tomáš, nech sa páči.
Gyimesi, György, poslanec NR SR (2022-05-24):
Vážený pán predseda, v rozprave v prvom čítaní vystúpili desiati poslanci. Poslanec Viskupič podal procedurálny návrh vrátiť návrh zákona jeho navrhovateľovi na dopracovanie. Dajte, prosím, hlasovať o tomto procedurálnom návrhu.